stanford-oval/wikipedia huggingface dataset:
לורטו
גאוגרפיה

לורטו היא עיר וקומונה במחוז מארקה שבאיטליה שטחה של לורטו הוא 17.69 קמ"ר. היא נמצאת במרחק של כ-3.5 ק"מ מחופי הים האדריאטי, שוכנת על גבעה מתונה בגובה מרבי של 127 מטרים מעל פני הים ומשקיפה על האזור הכפרי שמסביב. הקומונה סמוכה לרקנאטי, פורטו רקנאטי וקסטלפידרדו.
דמוגרפיה

בשנת 2008 התגוררו בעיר 12,270 תושבים. להלן נתוני התפתחות האוכלוסייה מאז שנת 1861:
ערים תאומות

גרמניה אלטטינג, גרמניה
פולין צ'נסטוחובה, פולין
פורטוגל פאטימה, פורטוגל
ישראל נצרת, ישראל
קרואטיה רייקה, קרואטיה
הערות שוליים

↑  מקור: ISTAT.
| --- | --- |
בקרת זהויות :  NLI: 987007542986805171  GND: 4111391-3  MusicBrainz: ce53b8f7-8821-4d85-bdcf-a17bf2b8bd66  NKC: ge139364  SUDOC: 027617939  VIAF: 156394971   WorldCat (עם VIAF): 156394971
מאזדה RX-8

| --- | --- |

 מאפיינים כלליים
 יצרן:  מאזדה
 שנות ייצור:  2003–2012
 הרכבה:  יפן יפן
 מודל קודם:  מאזדה RX-7
 מודל אחריו:  מאזדה RX-9
 סיווג:  מכונית ספורט 4 מושבים
 מרכב:  4 דלתות
 אורך:  4,425 מ"מ (שנת 2003-2008), 4,470 מ"מ (משנת 2009)
 רוחב:  1,644מ"מ
 גובה:  1,770 מ"מ
 משקל:  1,309-1,373 ק"ג
 בסיס גלגלים:  2,703 מ"מ
 מפרט טכני
 מנוע:  מנוע ונקל, 1,308 סמ"ק המפיק 189 כ"ס, ו-228 כ"ס (מנוע 2 רוטור מסוג RENESIS), תאוצה 0-100 קמ"ש - 5.7 שניות (דגמי דור שני)
 הילוכים:  5 מהירויות ידני, 6 מהירויות ידני, 4 מהירויות - אוטומטי, 6 מהירויות - אוטומטי
 מהירות מרבית:  270 קמ"ש (דגמי דור שני)
מאזדה RX-8 היא מכונית ספורט בתצורת 4 דלתות, מתוצרת יצרנית המכוניות היפנית מאזדה אשר יוצרה בין השנים 2003–2012.
ממאפייני "מאזדה RX-8"

ה"מאזדה RX-8" מאופיינת במנוע ונקל רוטורי.
מאזדה הציגה בארצות הברית מנוע רוטורי בשנת 1971. הדגם הראשון של מאזדה שיוצר עם מנוע ונקל היה המאזדה קוסמו אשר יוצרה בין השנים 1967-1995. המנוע אופיין על ידי 2 רוטור מסוג RENESIS (מנוע ונקל של חברת מאזדה).
לוחות גוף ה-RX-8 היו עשויות מאלומיניום ופלסטיק אשר שולבו במארז הגוף שהיה עשוי מפלדה.
בשנת 2004 התחילה חברת מאזדה בשיווק הדגם RX-8 בצפון אמריקה.
בשנת 2004 דגם "מאזדה RX-8" עלה לשלב הגמר בתחרות מכונית השנה בצפון אמריקה בדרוג "רכב השנה".
דורות "מאזדה RX-8"

דור ראשון - (SE3P), (יוצר בין השנים 2003-2008)
דור שני - נוקשות גוף הרכב שופרה על ידי חיזוקים מבניים, (יוצר בין השנים 2009-2012),
גלריה

מאזדה RX-8
מאזדה RX-8
מאזדה RX-8, שנת 2007
מנוע הוונקל מאזדה RX-8
מאזדה RX-8, מבט לתא הנהג
הדלת האחורית במאזדה RX-8
מאזדה RX-8
מאזדה RX-8
ראו גם

מאזדה
מנוע ונקל
מאזדה פארקוויי
מאזדה רוד פייסר AP
מוח של רוצח

| --- | --- |

 מידע כללי
 מאת:  מיכאל ״מייק״ עומר
 שפת המקור:  אנגלית
 סוגה:  מתח, דרמה, פשע
 הוצאה
 תאריך הוצאה:  1 באוגוסט 2018
 הוצאה בעברית
 הוצאה:  כנרת זמורה-דביר
 תאריך:  2020
 תרגום:  שאול לוין
 מספר עמודים:  384
 סדרה
 הספר הבא:  in the darkness
 מספר ספרים:  3
מוח של רוצח (באנגלית: A killer's mind) הוא ספר שנכתב על ידי מיכאל ״מייק״ עומר ויצא לאור לראשונה בשנת 2018 באנגלית. הוא תורגם לעברית על ידי שאול לוין ויצא לאור בהוצאת כנרת זמורה-דביר.
הספר הוא ספר מתח דרמה המספר על זואי בנטלי, פסיכולוגית פורנזית בת 33 אשר עבדה במשך עשור בבוסטון כיועצת לאף בי איי. בספר זה זואי מקבלת משימה חדשה: לעזור לסוכן אף בי איי באיתור של רוצח סדרתי בשיקגו. הספר הגיע למקום הראשון ברשימת רבי המכר של אמזון והניו יורק טיימס.
הספר מהווה חלק ראשון בטרילוגיה שכוללת גם את "באפלה" (In the Darkness) ו"סמיך מדם" (Thicker Than Blood), שטרם תורגמו לעברית.
דמויות

זואי בנטלי - הדמות הראשית, פסיכולוגית פורנזית באף בי איי.
טייטום גריי - סוכן אף בי איי, דמות משנית, השותף של זואי.
רוד גלובר - ה״אויב״ של זואי, הדמות המאיימת מילדותה של זואי אשר רודף אותה כל הסיפור, דמות משנית עגולה.
מרטינז - מפקח כוח המשימה בשיקגו, דמות משנית.
קליפורד סורנסון - אחיו של ״הקברן החונק״ וארוסה של אחת מקורבנותיו. דמות צדדית.
ג׳פרי אלסטון - הרוצח הסדרתי ״הקברן החונק״, דמות משנית.
אנדריאה בנטלי - אחותה הקטנה של זואי בנטלי, עוזרת לה להתמודד עם הכל, דמות משנית.
כריסטין מנוסקו - מנהלת בכירה באף בי איי, דמות משנית.
לורה סאמר - האישה האחרונה שתקף ״הקברן החונק״, אם חד הורית לשני ילדים, בת ובן, שרדה לאחר התערבותם ועזרתם של זואי וטייטום.
לילי ראמוס - הקורבן האחרון של ״הקברן החונק״, נרצחה מיד לאחר שהתקשרה למשטרה לדווח על חטיפתה.
דוקטור ברנסטין - פרופילאי ״מנוסה״ אשר אפילו ימציא תאוריות בשביל התקשורת. דמות צדדית.
הת׳ר - חברתה הטובה של זואי מגיל 14, הייתה מעדכנת אותה ומספרת לה את כל העדכונים שהוריה לא היו מוכנים לומר לה. דמות צדדית.
ביקורות

הספר מדורג ב־4.7 כוכבים מתוך 5 והוא זכה לביקורות חיוביות רבות. הביקורות מספרות על המתח שעובר על הקוראים ועל העברת הסיפור דרך נקודת מבטה של כל דמות בספר מה שגורם לקוראים להתחבר לדמויות ולסיפור. הספר הגיע לרשימת רבי המכר של אמזון ושל ניו יורק פוסט. הספר פורסם לראשונה באנגלית ותורגם לעברית על ידי שאול לוין.
עיבוד טלוויזיוני

הספר עובד לסדרת טלוויזיה רוסית באותו שם, העלילה הועתקה למוסקבה וסנקט פטרבורג. והגיבורה היא חוקרת בוועדת החקירות של רוסיה.
הערות שוליים

1 2  מיכאל "מייק" עומר, מוח של רוצח, כנרת זמורה-דביר, 2020
↑  חגית בן חור, מוח של רוצח – סקירה של חגית בן-חור, באתר פרלמנט הספרים, ‏אפריל 2020
↑  Вышел трейлер «Внутри убийцы» — сериала по бестселлеру Майка Омера. Создатели — команда «Топей»
↑  קדימון הסדרה
מאיר ברלינר

מאיר ברלינר (בהערכה 1900, בואנוס איירס, ארגנטינה – 11 בספטמבר 1942, מחנה ההשמדה טרבלינקה, פולין) היה אזרח ארגנטינאי ממוצא יהודי, אשר ביצע ב-11 בספטמבר 1942 מעשה של התנגדות יחיד על ידי כך שפצע אנושות את קצין ה-SS מקס ביאלה במחנה ההשמדה טרבלינקה והביא למותו, מה שהפך למקרה הראשון מסוגו במחנה ההשמדה.
ביוגרפיה

הפרטים הביוגרפיים המעטים הידועים עליו מגיעים מעדויותיהם של אסירים אחרים במחנה, לרבות כך שהיה אזרח ארגנטינה ולרוע מזלו שהה בפולין על מנת לבקר את משפחתו בדיוק כשפרצה המלחמה, הוא גורש מוורשה, וכי היה נשוי ואב לבת. אשתו ובתו נרצחו בתאי הגזים עם הגעתם לטרבלינקה בזמן שהוא נבחר לעבודות כפייה.
בערב ה-11 בספטמבר 1942, בתום יום עבודה מפרך, נבחר ברלינר יחד עם עוד מספר אסירים להיות מוצא להורג דבר שקרה לעיתים קרובות במחנה. או אז התנפל על שומר האס אס מקס ביאלה שערך את הסלקציה ודקר אותו, מה שהביא לפציעתו האנושה.  עם מעשה זה, ברלינר גרם להלם ובלבול בקרב האסירים והשומרים אוקראינים, שחששו שמרד קולקטיבי יפרוץ נגדם כעת. ברלינר לא ניסה להימלט, אלא נשאר במקום. עדים מספרים שהוא פתח בשלווה את הז'קט שלו כדי לחשוף את חזהו ואמר "בבקשה, אני לא מפחד. הם יכולים להרוג אותי."  הוא נהרג מיד במכות קתות רובים.
הייתה זו הפעם הראשונה שקצין אס אס נהרג במחנה השמדה.  סיפורו של מאיר ברלינר זכה לפרסום נרחב ונלקח כאידיאל שיבואו בעקבותיו מרד בגטו ורשה ומרד האסירים הכללי שהתרחש בטרבלינקה ב-2 באוגוסט 1943
הערות שוליים

↑  "Meir Berliner - A Brave act of Resistance at Treblinka - Revolt & Resistance www.HolocaustResearchProject.org". www.holocaustresearchproject.org. נבדק ב-8 במאי 2020. {{cite web}}:  (עזרה)
↑  "La historia del argentino que mató a un soldado nazi en un campo de exterminio y se volvió leyenda". Jorge Fernández Díaz (בספרדית). 7 במאי 2020. נבדק ב-8 במאי 2020. {{cite web}}:  (עזרה)
↑  de 2020, Por Milton Del Moral 21 de abril. "El enigmático argentino que mató a un soldado nazi en un campo de exterminio y se convirtió en leyenda". Infobae (בEuropean Spanish). נבדק ב-8 במאי 2020. {{cite web}}:  (עזרה)
↑  "Marcia Ras cuenta la historia de Meir Berliner: un prisionero argentino que se convirtió en leyenda". RadioCut (בספרדית). נבדק ב-8 במאי 2020. {{cite web}}:  (עזרה)
↑  "Commanders and Staff at Treblinka". www.jewishvirtuallibrary.org. נבדק ב-8 במאי 2020. {{cite web}}:  (עזרה)
↑  Clarín.com. "El prisionero argentino que mató a un soldado nazi". www.clarin.com (בספרדית). נבדק ב-8 במאי 2020. {{cite web}}:  (עזרה)
↑  "Topography of the camp – Muzeum Treblinka" (באנגלית אמריקאית). נבדק ב-8 במאי 2020. {{cite web}}:  (עזרה)
↑  "El prisionero argentino que mató a un soldado nazi". La Otra Pagina Noticias (בספרדית). נבדק ב-8 במאי 2020. {{cite web}}:  (עזרה)
↑  "Final Solution: Resistance". cghs.dadeschools.net. נבדק ב-8 במאי 2020. {{cite web}}:  (עזרה)
↑  de 2019, Por Eduardo AnguitaDaniel Cecchini2 de Agosto. "A 76 años de la fuga de Treblinka: la heroica historia del único grupo de prisioneros judíos que logró escapar de un campo de exterminio nazi". infobae (בEuropean Spanish). נבדק ב-8 במאי 2020. {{cite web}}:  (עזרה)
מאצ'לי

| --- | --- |
מאצ'לי בפארק הלאומי רנטמבור
מאצ'לי בפארק הלאומי רנטמבור
 לידה:  מאי 1996 הודו רנטמבור, רג'אסטן, הודו
 מוות:  18 באוגוסט 2016 (בגיל 20) הודו רנטמבור, רג'אסטן, הודו
 כינויים:  המלכה אם הנמרים, הנמרה מלכת רנטמבור, הורגת התנינים, גברת האגמים.
 מין:  נקבה
 גזע:  טיגריס בנגלי
 זוויג:  נקבה 
 בעלים:  הפארק הלאומי רנטמבור
 ידועה בשל:  יכולת הציד שלה, אריכות ימיה והיותה מוקד תיירות.
 תקופת הפעילות:  1998–2016 (כ־18 שנים)
 
מָאֵצַ'לִי (בהינדית: मछली - דג; שם קוד: T-16; ‏1996 – 18 באוגוסט 2016) הייתה טיגריס בנגלי שנודעה בכישרון הציד שלה, תולדות חייה וסרטי נשיונל ג'יאוגרפיק הרבים שהופקו על אודותיה. בפארק הלאומי רנטמבור, מדינת ראג'סטאן שבהודו. היא נחשבת דמות אם לדור הטיגריסים שבאו אחריה בפארק[דרושה הבהרה]. הולידה 11 צאצאים בחמישה שגרים.
נחשבה לטיגריסית המפורסמת בעולם. מתה בשנת 2016 בגיל 20, הנחשב למופלג במיוחד עבור טיגריס בטבע[דרוש מקור].
קורות חייה

מאצ'לי נולדה בשגר ביחד עם שלוש אחיות. היא נקראה על שם אמה עקב סימון דמוי דג סביב העין שלה. בגיל שנתיים החלה לצוד ולהשתלט על חלק מהטריטוריה של אמה. בין 1999 ל-2006 למאצ'לי היו ארבעה מחזרים והיא ילדה 11 גורים בריאים. עקב טיפולה המסור בגידול הגורים עלתה אוכלוסיית הטיגריסים בפארק מ-15 בשנת 2004 לכדי 50 בשנת 2014 כאשר כמעט כל הטיגריסים הצעירים הם צאצאיה של מאצ'לי. חלק מגוריה הגיעו אל שמורת "שריגר טייגר", והגדילו את אוכלוסיית הטיגריסים גם שם.
בשנת 2014 מאצ'לי נעלמה לפתע. 200 עובדי גנים לאומיים חיפשו אותה. היא נמצאה לאחר חודש במצב בריאותי טוב. למרות העובדה שהיא הואכלה רבות על ידי צוות הפארק הייתה לה יכולת מלאה לצוד בעצמה. היא נודעה ביכולת הציד המרשימה שלה, בשנת 2003 נלחמה והרגה תנין ביצות באורך ארבעה מטרים.
רשות הפארקים הלאומיים של הודו הרוויחה בממוצע כעשרה מיליארד דולר מדי שנה הודות לתיירים שרצו לראות את הטיגריסית. היא זכתה ב"פרס מפעל חיים" על פועלה בשיפור התיירות וההכנסות שהביאה למדינה. בשנת 2013 הוציאה ממשלת הודו מעטפה ובול דואר לכבוד הטיגריסית על "תרומתה האקולוגית והכלכלית".
מאצ'לי הייתה הטיגריסית המפורסמת בעולם, היא הוצגה ופורסמה בתוכניות טבע רבות כולל סרט תיעודי בן 50 דקות על חייה בתוכניות בערוצים נשיונל ג'יאוגרפיק ואנימל פלאנט. בשנת 2012 פורסם סיפור חייה בערוץ ה-BBC בסרט "מלכת הטיגריסים".
בשנותיה האחרונות נחלשה מאצ'לי ואיבדה את הטריטוריה שלה לבתה "סונדארי". כאשר כבר לא הייתה מסוגלת לצוד, האכיל אותה צוות הפארק. מאצ'לי עברה את תוחלת החיים בטבע הודות לתמיכה ושימור. באוגוסט 2016 חלתה וקיבלה תרופות מהצוות המטפל. ב-18 באוגוסט מתה מאצ'לי מקוצר נשימה. היא חייתה בין חמש לעשר שנים יותר מטיגריס ממוצע בטבע. הלווייתה נערכה כטקס מסורתי הינדי באזור.
בשנתה האחרונה צולם עליה הסרט "הטיגריס המפורסם בעולם" שם נראתה עם בתה סונדארי במבצר רנטמבור שנחשב למקום מושבה העיקרי. הסרט נחתם עם מותה. חשיבותה של מצ'אלי בהגדלת הילודה בפארק סייעה בשימורם של הטיגריסים באזור, תולדות חייה העלו את מודעות השימור כמו פרשת האריה ססיל.
מבצר רנטמבור, מקום מושבה העיקרי של מאצ'לי.
מאזדה K360

| --- | --- |

Mazda K360, שנת 1967
 מאפיינים כלליים
 יצרן:  מאזדה  Toyo-Kogyo Co Ltd
 שנות ייצור:  1959–1969
 הרכבה:  יפן יפן
 מודל קודם:  מאזדה-גו
 מודל אחריו:  מאזדה פורטר
 אורך:  2,980 מ"מ
 רוחב:  1,280 מ"מ
 גובה:  1,415 מ"מ
 משקל:  485 ק"ג
 מפרט טכני
 מנוע:  2v צילינדרים, 4 פעימות, 356 סמ"ק, המפיק 11 כ"ס), ב-5,300 סל"ד
 הילוכים:  תמסורת ידנית – 3 מהירויות
 מהירות מרבית:  65 ק"מ
 מעצב:  טויאמה ג'ירו
מאזדה K360 (באנגלית: Mazda K360, ביפנית: マツダ・K360) היא מכונית מיקרו, בתצורת טנדר, תלת-אופן, מתוצרת יצרנית המכוניות היפנית מאזדה, במשותף עם Toyo-Kogyo Co Ltd, אשר יוצר בין השנים 1959–1969.
יוצרו 280,000 יחידות.
באוגוסט 1962 עבר הדגם מתיחת פנים קלה, שהוסיפה פתחי אוורור, ובסיס הגלגלים הורחב ב-35 מ"מ.
בקבינה – 2 מושבים (נהג+נוסע).
הדלתות הקדמיות "דלתות התאבדות" – נפתחו הפוך לכיוון התנועה.
תמונות

מאזדה K360, שנת 1962
מאזדה K360
מאזדה K360 (צולם בבורמה)
מאזדה K360 (במרכז התמונה)
מאזדה K360, שנת 1967
מאזדה K360
ראו גם

מאזדה
מאזדה R360
מכונית מיקרו
תלת-אופן
לקריאה נוספת

דגם מאזדה K360 – 3 גלגלים
הערות שוליים

↑  מאזדה K360
↑  מאזדה K360
↑  מאזדה K360
מונטה רוזה

| --- | --- |
מסיב מונטה רוזה, כפי שהוא נראה מגורנרגראט, שווייץ
מסיב מונטה רוזה, כפי שהוא נראה מגורנרגראט, שווייץ
 מידע כללי
 גובה:  4,634 מטר
 מדינה:  איטליה, שווייץ
 מיקום:  איטליה איטליה   שווייץ שווייץ
 רכס הרים:  האלפים הפניניים
 העפלה ראשונה:  1 באוגוסט 1855 על ידי מתאוס ומשלחתו
 קואורדינטות:  45°56′12.6″N 07°52′01.4″E﻿ / ﻿45.936833°N 7.867056°E﻿ / 45.936833; 7.867056
  (למפת הרי האלפים מוגדלת) מונטה רוזה(למפת הרי האלפים רגילה) מונטה רוזה
מונטה רוזה מהצד האיטלקי.
מבט מעמק גרסוני.
מונטה רוזה (באיטלקית: massiccio del Monte Rosa; בגרמנית: Monte Rosa-Massiv; בצרפתית: massif du Mont Rose) הוא מסיב הררי בחלק המזרחי של הרי האלפים הפניניים. מונטה רוזה שוכן על הגבול בין איטליה (מחוזות פיימונטה וואל ד'אוסטה) לשווייץ (קנטון ואלה). מונטה רוזה הוא ההר השני בגובהו בהרי האלפים ובמערב אירופה, לאחר המון בלאן.
מסיב מונטה רוזה שוכן על קו פרשת המים שבין מרכז ודרום אירופה צפונית למסיב מישבל.
למסיב יש ארבעה צדדים. שלושה נמצאים באיטליה: ה-Liskamm מתנשא מעל קומונת Val de Gressoney; הפנים הוולסיאניות של המסיב פונות לכיוון קומונת Alagna Valsesia בחלק העליון של Valle della Sesia; והצד המזרחי התלול והגדול מתנשא מעל קומונת Macugnaga ב-Valle Anzasca. בצד השווייצרי הצפון-מערבי יש כמה קרחונים (שם גם ממוקם אחד מהקרחונים האלפינים הגדולים ביותר) הזורמים לכיוון עמק ה-Mattertal באזור צרמט.
הפסגה המרכזית של המסיב, נקראת דופורשפיץ לכבודו של גיום אנרי דופור וממוקמת כולה בשווייץ, ומגיעה לשיאה בגובה 4,634 מטר. אחריה מגיעות חמש פסגות הבת הגבוהות כמעט באותה מידה דוננטשפיץ, גרנצגיפל, נורדנד, זומשטיינשפיץ וסיגנלקופה. כמה פסגות אחרות בגובה של יותר מ-4,000 מטר כמו וינסנטפירמיד, פונטה ג'ורדני וקורנו נירו נמצאות לחלוטין בשטח איטליה. מונטה רוזה הוא ההר הגבוה ביותר בשווייץ ובאלפים הפנינים והוא גם ההר השני בגובהו בכל הרי האלפים ובאירופה מחוץ לקווקז.
מונטה רוזה נחקרה על ידי גאולוגים וחוקרים פורצי דרך, כולל לאונרדו דה וינצ'י החל מסוף המאה ה-15 והוראס-בנדיק דה סוסיר בסוף המאה ה-18. בעקבות סדרה ארוכה של ניסיונות שהחלו בתחילת המאה ה-19, הפסגה של מונטה רוזה, שנקראה אז עדיין Hochste Spitze (תרגום מילולי 'הפסגה הגבוהה ביותר'), נכבשה לראשונה ב-1855 מצרמט על ידי קבוצה של שמונה מטפסים בראשות שלושה מורי דרך מקומיים. הצד המזרחי הגדול נכבש לראשונה ב-1872, מקומונת ממקוניגה.
מדי קיץ יוצאים מטפסים רבים מבקתת מונטה רוזה שבאגף המערבי של ההר לאחת מפסגותיו, או לבקתת מרגריטה שעל הסיגנלקופה (באיטלקית: 'Punta Gnifetti'), המשמשת כתחנת מחקר. תיירים ומטיילים רבים מגיעים מדי שנה גם לגורנרגראט שבצד הצפון מערבי של ההר, כדי להשקיף על הנוף הפנורמה המשתרע על פני הרי האלפים, ממונטה רוזה ועד למטרהורן.
אטימולוגיה

אף על פי שמשמעות המילים rosa באיטלקית כמו גם rose בצרפתית הוא "ורוד", השם הוא שיבוש שמקורו במילה Valdôtain patois rouése הפרנקו-פרובנסאלית, שמשמעותה "קרחון". במפות ישנות עד 1740, נקרא ההר מונטה בוסה ואפילו מונטה ביוסה על ידי תושבי Val Sesia. סביר להניח שהשם Mon Boso המופיע במחברותיו של לאונרדו דה וינצ'י התכוון להר. בצרמט ההר נודע בעבר בשם גורנהורן (בגרמנית וולסרית, "קרן גדולה/חזקה"). השם גורנר משמש עד היום לרכס המערבי היוצא החוצה מן המסיב הראשי (Gornergrat) והקרחון השוכן למרגלותיו (Gornergletscher) אך אינו משמש יותר להר עצמו. כיום, בגרמנית, משתמשים במקום זאת במונטה רוזה האיטלקית (Monte Rosa-Gletscher או Monte Rosa-Hütte וכו').
גאוגרפיה ואקלים

מונטה רוזה מכסה שטחים משני צידי הגבול בין הקנטון ואלה השווייצרי לבין המחוזות האיטלקיים פיימונטה וואל ד'אוסטה. הפסגה המרכזית של מונטה רוזה היא הדופורשפיץ. בצד השווייצרי מרכז העיירה של צרמט נמצא כ-13 ק"מ דרומית-מזרחית לו ו-3,000 מטר מתחתיו. בצד האיטלקי של ההר ממוקמים כ-9 ק"מ מצפון-מזרח לו הקומונה Macugnaga, וכ-11 ק"מ מדרום-מזרח לו הכפר Alagna Valsesia ב-Valsesia. הצדדים השונים של ההר שונים מאוד זה מזה. הצד המערבי השווייצרי מכוסה כמעט לחלוטין בקרחונים גדולים, יובלים של קרחון גורנר הגדול (57 קמ"ר), היורד בהדרגה במדרונות מתונים, מה שיוצר עמק קרחוני גדול לא מיושב. הצד המזרחי האיטלקי מורכב מחומה בגובה 2,400 מטר המשקיפה על Macugnaga, שהשלגים שלה מאכילים את קרחון בלוודר בבסיסו. הצד הדרום-מזרחי, שמגיע לשיאו בסיגנלקופה, משקיף על Valsesia הפיימונטית (באיטלקית: Valle della Sesia) ועל Val de Gressoney במחוז האוטונומי של ואל ד'אוסטה.
ההר מכוסה בעיקר בשלגים וקרחונים תמידיים, למעט פסגתו שהיא רכס סלעי בכיוון מערב-מזרח, סמוך ומאונך לקו פרשת המים הראשי בין שווייץ לאיטליה (אגני הנהר של הרון והפו בשווייץ ובאיטליה, בהתאמה). נקודת החיבור ביניהם היא גרנצגיפל (בתרגום מילולי: פסגת הגבול) ממש על הגבול, ולכן גם הפסגה הגבוהה ביותר היא בצד האיטלקי. לפיכך מונטה רוזה הוא ההר הגבוה ביותר בהרי האלפים שפסגתו אינה על קו פרשת המים האלפיני הראשי, אף על פי שהוא נמצא במרחק של 150 מטרים בלבד מקו פרשת המים. ה-Silbersattel (בתרגום מילולי: אוכף כסף) ו-Grenzsattel (בתרגום מילולי: אוכף הגבול) הם המעברים הממוקמים מצפון ומדרום לפסגה. שלוש הפסגות המשניות העיקריות של מונטה רוזה הן (מצפון לדרום): הנורדנד (4,609 מטר; צפונית לדופורשפיץ), הזומשטיינשפיץ (4,563 מטר; דרומית לדופורספיץ) והסיגנלקופה (4,554 מטר, באיטלקית: Punta Gnifetti), כולם ממוקמים על גבול שווייץ-איטליה. פסגות משניות נוספות הן הפרוטשפיצה (4,432 מטר), הלודוויגשה (4,341 מטר) והוינסנטפירמיד (4,215 מטר). לכולם יש במקור שמות גרמניים, שכן אפילו העמקים האיטלקיים היו בעבר עמקים מיושבים על ידי וולסרים גרמניים.
כמה רכסים משניים מחוברים לגוש מרכזי המפריד בין הקרחונים היורדים לכיוון Mattertal. הרכס, הקרוי וייסגראט מחבר את פסגות הנורדנד עם השוורצברגהורן (באיטלקית: Corno Nero). לרוחב של קילומטרים ספורים שדות השלג העליונים של הווייסגראט שוכנים כמעט ללא הפרעה על המדרון הזה, אבל כשהם מתחילים לרדת לכיוון Mattertal הם מתפלגים לשני קרחונים (קרחון גורנר העליון וקרחון פינדל) על ידי רכס שבוקע בהדרגה מה-névé, ולבסוף מציג נופים דרמטיים למדי אל הקרחונים משני הצדדים. הנקודות הגבוהות ביותר של רכס זה, שנראות חסרות משמעות בניגוד לעצמים הגדולים מסביב, הן השטוקהורן (3,532 מטר) והגורנרגרט התחתון (3,090 מטר). בצדם הדרומי נמצא קרחון גורנר התחתון, שנוצר ממפגש כל היובלים הגדולים (Gornergletscher ו-Grenzgletscher) והמינורים היורדים מהצד הצפוני, המערבי והדרומי של מסיב מונטה רוזה המרכזי, בעוד שבצד הצפוני קרחון פינדל יורד ליד הכפר פינדלן.
מונטה רוזה הוא אחד מההרים הגבוהים המקיפים את 40 הק"מ של Mattertal מדרום לסטלדן. בדרום מערב נמצאות פסגות הזוולינג, ליסקם, קסטור, פולוקס, ברייטהורן ומטרהורן; בצפון נמצאים רכסי הוויסהורן והדום. פסגת גורנרגראט, השוכנת 8 ק"מ מצפון-מערב למונטה רוזה (3,100 מטר), היא נקודת תצפית פופולרית על ההר, מכיוון שהיא נגישה ברכבת מצרמט, באמצעות מסילת הרכבת הפתוחה הגבוהה ביותר באירופה .
גאוגרפיה ואקלים > אקלים

בהיותו הנקודה הגבוהה ביותר בשווייץ, מונטה רוזה הוא גם אחד המקומות הקיצוניים ביותר מבחינת אקלים. לחץ האוויר הממוצע הוא כמחצית מזה של פני הים (56%) והטמפרטורה יכולה להגיע עד ל-40°− מעלות צלזיוס. בשל השכיחות התכופה של רוח חזקה ממזרח או צפון מזרח, והקצב האיטי שבו ניתן לנוע כאשר נמצאים על הפסגה, אמצעי זהירות מפני קור נחוצים במיוחד בעת הטיפוס על מונטה רוזה. קו השלג ממוקם בגובה של כ-3,000 מטר.
תיירות

מונטה רוזה פופולרי ביותר לטיפוס הרים, טיולי הליכה, סקי וגלישת סנובורד. אתרים ברחבי ההר מארחים מספר אתרי סקי עם מסלולים ארוכים. רמת רוזה, בגובה של כ-3,500 מטר מעל פני הים, הוא אתר סקי קיצי, עם שלג כל השנה בשל הגובה הרב. הרמה מחוברת באמצעות חשמלית אווירית לבריי-צ'רוויניה ולצרמט דרך קליין מטרהורן. השוליים המערביים של ההר מגיעים לשטחי הסקי של צרמט. גרסוני, שמפולוק, אלאניה ואלסיה ומקוגניגה (מתחת לצד המזרחי, בעיקר בגובה 2,500 מטר) הם אתרי הסקי העיקריים המקיפים את מונטה רוזה בצדו הדרומי. מונטה רוזה לא קשה לטיפוס מבחינה טכנית, אבל יכול להיות מסוכן למדי בשל הגובה הרב ושינויי מזג האוויר הפתאומיים, כמו גם סדקים בקרחונים הנרחבים שלו - אחד מהאזורים הקרחונים העיקריים בהרי האלפים.
תיירות > טרקים

ניתן להשלים טרק במונטה רוזה על ידי טיילים מנוסים בתוך כ-10 ימים. הטרק עוקב אחר שבילים עתיקים רבים שקישרו את העמקים השווייצריים והאיטלקיים במשך מאות שנים. הטרק כולל יערות, כרי דשא אלפיניים, שבילי מרפסת ומעברים קרחוניים. הטרק מחבר בין שבעה עמקים החובקים תרבויות שונות: הוואלה הגבוהה דוברת הגרמנית, ואל ד'אוסטה דובר השפה הפרנקו-פרובנסאלית והעמקים של לומברדיה ופיימונטה.
פסגות מונטה רוזה

| פסגה | גובה (מטרים) |
| --- | --- |
דופורשפיץ: 4,634
דוננטשפיץ: 4,632
גרנצגיפל: 4,618
נורדנד: 4,609
זומשטיינשפיץ: 4,563
סיגנלקופה: 4,554
פרוטשפיצה: 4,432
לדוויגסה: 4,341
קורנו נירו: 4,322
וינסנטפירמיד: 4,215
בלמנהורן: 4,167
ג'ורדנישפיץ: 4,046
רוצ'ה ססיה: 3,570
פונטה גרובר: 3,497
פונטה ויטוריה: 3,435
פונטה טרה אמיצ'י: 3,435
סטולמברג: 3,202
הערות שוליים

↑  Dufourspitze mountain, Switzerland, אנציקלופדיה בריטניקה
↑  Monte Rosa, באתר הרשמי של ואל ד'אוסטה
| --- | --- |
בקרת זהויות :  NLI: 987007551505005171  GND: 4115207-4  LCCN: sh95005560  VIAF: 312587317   WorldCat (עם VIAF): 312587317 
הצד הדרום מזרחי של מונטה רוזה מכיוון אגם מג'ורה, מתנשא לגובה של כ-4,500 מטר מעל המישורים של לומברדיה.
לנה ולייטיס

| --- | --- |

 לידה:  7 בספטמבר 1943 (בת 81) קלייפדה, גרמניה הנאצית 
 שם במה:  Lena Valaitis 
 מוקד פעילות:  גרמניה 
 תקופת הפעילות:  1970–2020 (כ־50 שנה) 
 סוגה:  מוזיקת שלאגר 
 שפה מועדפת:  גרמנית 
 חברת תקליטים:  פיליפס רקורדס, אריולה רקורדס 
 בן או בת זוג:  Horst Jüssen (1979–10 בנובמבר 2008) 
 פרסים והוקרה:  Goldene Stimmgabel (1982) 
 www.valaitis.de
 פרופיל ב-IMDb
 
לנה ולייטיס (בליטאית: Lena Valaitis; נולדה ב-7 בספטמבר 1943) היא זמרת ליטאית-גרמנייה.
ביוגרפיה

ולייטיס נולדה בקלייפדה שנכבשה באותה עת על ידי גרמניה הנאצית. אביה, ששירת בוורמאכט, נהרג במלחמת העולם השנייה. לאחר המלחמה הגיעה עם אמה כפליטה למערב גרמניה, היא למדה בגימנסיה ליטאית בהס.
היא התחילה את הקריירה המוזיקלית שלה, כשהצטרפה ללהקת האחים פרדריק. בשנת 1970 הם הוציאו אלבום ראשון. באותה שנה הופיעה לראשונה בטלוויזיה בתוכנית מוזיקה בערוץ השידור הציבורי "ZDF".
ב-1976 השתתפה בתחרות הלאומית לייצוג גרמניה באירוויזיון, ובה הגיעה למקום השביעי.
בשנת 1977 שרה את שיר הנושא של הסרט "Der Mädchenkrieg".
היא ייצגה את גרמניה באירוויזיון 1981 עם השיר "ג'וני בלו," וסיימה במקום השני, אחרי השיר הזוכה, Making Your Mind Up, של בריטניה.
בשנת 1992 ניסתה לחזור לאירוויזיון, והשתתפה בתחרות הגמר הלאומית "שיר עבור מאלמה" עבור האירוויזיון 1992 שנערך במאלמה שבשוודיה, אך לא הצליחה במשימה.
היא אם לשני בנים משני בעלים שונים.
הערות שוליים

↑  NDR, Deutschland: Lena Valaitis, www.eurovision.de (בגרמנית)
↑  MusicMonster.FM - 24Stunden hungrig nach Musik!, www.musicmonster.fm
| --- | --- |
בקרת זהויות :  GND: 134544846  ISNI: 0000 0000 5886 8161  LCCN: no00049214  MusicBrainz: 58cd9fcf-00df-4c36-bcf8-feeedec11229  VIAF: 21687884   WorldCat (עם VIAF): 21687884
מחבוסה

מחבוסה (מערבית: "בית כלא") הוא משחק לוח וקוביות לשני שחקנים. זהו משחק מזל ואסטרטגיה שבו יש חשיבות למיומנותו של השחקן.
לוח המשחק זהה ללוח השש בש ומשוחק עם אותו מספר של אבני משחק (15 לכל צד). עם זאת במקום הסידור המסורתי של השש בש, בתחילת המשחק כל אבני המשחק נמצאות ב"יד" של השחקן (הכלים למעשה מחוץ ללוח ונכנסים כמו 'אסיר' בשש בש).
החוקים ומטרת המשחק דומים. יש להביא את כל הכלים לבית ואז להוציא, אבל אם שחקן 'נאכל' על ידי שחקן אחר, הכלי נשאר קבור מתחת ליריב שהופך את המשולש לסגור.
מסורתית המחבוסה נחשב לקשה יותר משש-בש וידוע כמשחק שמצריך ערמומיות רבה וחישוב מתמטי קפדני[דרוש מקור].
ערך זה הוא קצרמרבנושא משחקים. אתם מוזמנים לתרום לוויקיפדיה ו.
מאיר ברנד (מחנך)

| --- | --- |

 לידה:  6 ביולי 1911 קולו, רפובליקת פולין 
 פטירה:  31 במאי 1963 (בגיל 51) 
 מדינה:  ישראל 
 מקום קבורה:  בית העלמין קריית שאול 
 השכלה:  אוניברסיטת נאנסי 
 
מאיר ברנד (אורבן) (6 ביולי 1911 - 31 במאי 1963) היה מורה ומחנך ישראלי.